
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

252. Σύσταση Νομαρχιακού Ιδρύματος με το όνομα 
«Κεφαλληνιακό'Ιδρυμα Ερευνών (Κ.Ι.Ε.)» στη Νο¬ 
μαρχιακή Αυτοδιοίκηση Κεφαλληνίας και Ιθά¬ 
κης. 1 

ΑΠΟΦΑΣΕΙΣ 

Έγκριση του Μνημονίου Συνεργασίας στον τομέα της 
Παιδείας μεταξύ της Κυπριακής Δημοκρατίας και 
της Ελληνικής Δημοκρατίας για τα έτη 2005-2010. 
(Λευκωσία, 7 Μαρτίου 2005). 2 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 252 

Σύσταση Νομαρχιακού Ιδρύματος με το όνομα «Κεφαλ- 
ληνιακόΐδρυμα Ερευνών (Κ.Ι.Ε.)» στη Νομαρχιακή Αυ¬ 
τοδιοίκηση Κεφαλληνίας και Ιθάκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 73 και 74 του Κώδικα 
Νομαρχιακής Αυτοδιοίκησης (π.δ. 30/1996, ΦΕΚ 21 Α). 

2. Τις διατάξεις του π. δ/τος 198/1996 «Σύσταση και 
λειτουργία ιδρυμάτων και νομικών προσώπων δημοσίου 
δικαίου από τις Νομαρχιακές Αυτοδιοικήσεις και τα Νο¬ 
μαρχιακά Διαμερίσματα (ΦΕΚ 159 Α). 

3. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα, 
που κυρώθηκε με το άρθρο πρώτο του π.δ. 63/2005 
(Α' 98). 

4. Τις διατάξεις του άρθρου 23 παρ. 1 του ν. 1558/1985 
«Κυβέρνηση και Κυβερνητικά Όργανα» (ΦΕΚ 137 Α'), σε 
συνδυασμό με τις διατάξεις του π.δ. 373/1995 (ΦΕΚ 201 
Α') «Συγχώνευση των Υπουργείων Προεδρίας της Κυ¬ 
βέρνησης και Εσωτερικών στο Υπουργείο Εσωτερικών, 
Δημόσιας Διοίκησης και Αποκέντρωσης και καθορισμός 
των αρμοδιοτήτων του». 

5. Τις διατάξεις της παρ. 3 του άρθρου 22 του ν. 2362/ 
1995 «Περί Δημοσίου Λογιστικού, ελέγχου των δαπανών 
του κράτους και άλλες διατάξεις» (Α'247). 

6. Την υπ’ αριθμ. ΔΙΔΚ/Φ.1/2/6139/23.3.2004 (ΦΕΚ 527/ 
Β/24.3.2004) κοινή απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων στους Υφυπουργούς 
Εσωτερικών Δημόσιας Διοίκησης και Αποκέντρωσης». 

7. Την υπ’ αριθμ. 37930/ΔΙΟΕ1264/14.10.2005 κοινή 
απόφαση του Πρωθυπουργού και του Υπουργού Οι¬ 
κονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών» (ΦΕΚ 
1432/14.10.2005 ). 

8. Την υπ’ αριθμ. 37876/ΣΤ5/26.4.2004 (ΦΕΚ 608/Β'/26.4. 
2004) κοινή απόφαση του Πρωθυπουργού και της Υπουρ¬ 
γού Εθνικής Παιδείας και Θρησκευμάτων «Καθορισμός 
αρμοδιοτήτων Υφυπουργών του Υπουργείου Εθνικής 
Παιδείας και Θρησκευμάτων». 

9. Τις υπ’ αριθμ. 191/2003 και 143/2004 αποφάσεις του 
Νομαρχιακού Συμβουλίου Κεφαλληνίας και Ιθάκης. 

10. Το γεγονός ότι από τις διατάξεις του παρόντος 
διατάγματος προκαλείται δαπάνη σε βάρος του προϋ¬ 
πολογισμού της Νομαρχιακής Αυτοδιοίκησης Κεφαλλη¬ 
νίας και Ιθάκης ύψους 4.000,00 ΕΥΡΩ περίπου ετησίως, 
η οποία θα αντιμετωπίζεται από τις πιστώσεις, που θα 
εγγραφούν το πρώτο έτος της εφαρμογής του παρό¬ 
ντος καθώς, και για τα επόμενα τέσσερα έτη για το 
σκοπό αυτό στον ανωτέρω προϋπολογισμό στον ΚΑΕ 
ομάδας 2000. 

Επίσης, προκαλούνται επί του προϋπολογισμού του Νο¬ 
μαρχιακού Ιδρύματος «Κεφαλληνιακό Ίδρυμα Ερευνών» 
(Κ.Ι.Ε.), οι ακόλουθες δαπάνες: α) ετήσια δαπάνη, ύψους 
400.000 ΕΥΡΩ περίπου, για την κάλυψη των εξόδων διοί¬ 
κησης, των εξόδων παράστασης των μελών της εκτελε¬ 
στικής επιτροπής και της μισθοδοσίας του προσωπικού. 

β) ενδεχόμενη ετήσια δαπάνη, εξαρτώμενη από πραγ¬ 
ματικά γεγονότα, από: ί) Την καταβολή εξόδων μετα¬ 
κίνησης στα μέλη του Διοικητικού Συμβουλίου, ϋ) Την 
οργάνωση σεμιναρίων, εκπαιδευτικών προγραμμάτων, 
συνεδρίων κ.λ.π., μι) Την εκτέλεση προγραμμάτων βα¬ 
σικής έρευνας και την εκπόνηση εξειδικευμένων μελε¬ 
τών, καθώς και την ολική ή μερική ανάθεση υλοποίησης 
αυτών σε τρίτους, ίν) Τη χορήγηση υποτροφιών, ν) Την 
προμήθεια, αναβάθμιση ή κατασκευή ειδικού εξοπλισμού 
υψηλής τεχνολογίας, νί) Την ίδρυση και λειτουργία Γρα- 
φείων/Παραρτημάτων του Ιδρύματος. 

Οι ανωτέρω δαπάνες θα καλύπτονται από τις πιστώ¬ 
σεις που θα εγγράφονται κατ’ έτος στον προϋπολογι¬ 
σμό του ιδρυόμενου Κ.Ι.Ε. 

11. Την υπ’ αριθμ. 240/2005 γνωμοδότηση του Συμβου¬ 
λίου της Επικράτειας, με πρόταση των Υφυπουργών 
Εσωτερικών Δημόσιας Διοίκησης και Αποκέντρωσης, 
Οικονομίας και Οικονομικών και Εθνικής Παιδείας και 
Θρησκευμάτων, αποφασίζουμε: 

Αρθρο 1 

Σύσταση - Επωνυμία -Έδρα - Φυσιογνωμία 

Συνιστάται στη Νομαρχιακή Αυτοδιοίκηση Κεφαλλη¬ 
νίας και Ιθάκης ίδρυμα αμιγώς επιστημονικού και εκπαι¬ 
δευτικού χαρακτήρα με την επωνυμία «ΚΕΦΑΛΛΗΝΙΑΚΟ 
ΙΔΡΥΜΑ ΕΡΕΥΝΩΝ» και διακριτική συντομογραφία «ΚΙΕ», 
το οποίο τελεί υπό την αιγίδα της Νομαρχιακής Αυτο¬ 
διοίκησης Κεφαλληνίας και Ιθάκης. 

Ως επωνυμία για τις σχέσεις με το εξωτερικό ορίζε¬ 
ται η «Βθ8Θ3ιόΙί ΡουηόαΙίοπ οί ΚβίαΙΙίπία» με διακριτική 
συντομογραφία «ΒΡΚ». 

Το ΚΙΕ συναποτελείται από δύο τμήματα με επωνυ¬ 
μίες: 

Εθνικό Κέντρο Αστρονομίας ΕΥΔΟ=ΟΣ («ΝαΙίοηαΙ 
ΘθπΙγθ Ιογ ΑείΓορόγείοε ΈυΩΟΧΟδ’» με διακριτικές συ- 
ντομογραφίες «ΕΚΑ- Ε» και «ΝΟΑ-Έ’» αντίστοιχα, και 

Εθνικό Αστεροσκοπείο της Εκπαίδευσης «ΕΥΔΟΞΟΣ» 
(ΝαΙίοηεΙ ΟόεθΓναίοΓγ οί Εόυοείίοπ ΈΙΙΩΟΧΟδ”) με δι¬ 
ακριτική συντομογραφία «ΕΑΕ -Ε» και «ΝΟΕ-Έ’» αντί¬ 
στοιχα. 

Έδρα και Φυσιογνωμία του ΚΙΕ: 

Το ΚΙΕ είναι πρότυπος επιστημονικός και τεχνολογικός 
οργανισμός, ο οποίος εδρεύει στις ειδικές εγκαταστά¬ 
σεις του, επί του όρους Αίνου της νήσου Κεφαλληνίας, 
σε οικολογική αρμονία με τον Εθνικό Δρυμό με τον οποίο 
γειτνιάζει. Ιδρύεται και υποστηρίζεται από την Νομαρχι¬ 
ακή Αυτοδιοίκηση Κεφαλληνίας και Ιθάκης στα πλαίσια 
του Β' βαθμού Τοπικής Αυτοδιοίκησης και της ουσιαστι¬ 
κής ανάπτυξης, όπως εννοείται από αυτήν, επ’ ωφελεία 
της επιστήμης, της νεολαίας και του πολιτισμού. 

Οι σκοποί του ΚΙΕ είναι αφ’ ενός να δημιουργηθεί μια 
διεθνούς ακτινοβολίας εστία αστρονομικής-τεχνολογι¬ 
κής έρευνας και εκπαίδευσης με επίκεντρο τον Αίνο που 
θα υπηρετήσει τη νέα γενιά και θα συνεισφέρει στον 
βαθμό που της αναλογεί, στην διαμόρφωση του, βασι¬ 
σμένου στην Επιστήμη, νέου προσώπου της Χώρας, και 
αφ’ ετέρου στην καλλιέργεια ουσιαστικών και πολύπλευ¬ 
ρων πολιτισμικών δραστηριοτήτων στην Κεφαλληνία. 

Το ΚΙΕ αποβλέπει πρωτευόντως στην εδραίωση της 
πλέον δόκιμης και ορθολογικής διαχείρισης του πρώην 
αναμεταδοτικού σταθμού ΝΑΤΟ του Αίνου Κεφαλληνίας 
που όπως καθορίσθηκε είναι η επιστημονική του αξιο¬ 
ποίηση ως Αστρονομικό Κέντρο με τέτοιο τρόπο ούτως 
ώστε να ωφεληθούν ταυτόχρονα η εκπαίδευση της νέας 
γενιάς, η τοπική κοινωνία και η επιστήμη στη χώρα. 

Το ΚΙΕ έχει διοικητική και οικονομική αυτοτέλεια και 
εποπτεύεται από τη Νομαρχιακή Αυτοδιοίκηση Κεφαλ¬ 
ληνίας και Ιθάκης σύμφωνα με την διέπουσα κάθε φορά 
τα Νομαρχιακά Ιδρύματα νομοθεσία και εποπτεύεται 
από τη Νομαρχιακή Αυτοδιοίκηση Κεφαλληνίας και Ιθά¬ 
κης η οποία διαφυλάττει την φυσιογνωμία του. 

Έμβλημα του ΚΙΕ: 

Έμβλημα του ΚΙΕ είναι απεικόνιση δένδρου μορφοκλα- 
σματικής γεωμετρίας ως ταυτόχρονη παραπομπή στην 
βλάστηση του παρακειμένου Εθνικού Δρυμού -σημείου 
αναφοράς των Κεφαλλήνων- και στην ευρύτερη καλλι¬ 


έργεια των Θετικών Επιστημών στον Νομό Κεφαλληνίας 
και Ιθάκης. 

Αρθρο 2 
Σκοπός 

Σκοπός του ΚΙΕ ορίζεται η επίτευξη της αποστολής 
των δύο Τμημάτων που το συναποτελούν όπως διεξο¬ 
δικό αναφέρονται στα ακολουθούντο εδάφια Α και Β 
του παρόντος άρθρου. 

Α. Σκοποί του Εθνικού Αστεροσκοπείου της Εκπαί¬ 
δευσης «ΕΥΔΟΞΟΣ» είναι: 

Α.1 η εξασφάλιση της συνέχισης και μονιμοποίησης 
της λειτουργίας του ως το κοινό και μακρόθεν προσβά- 
σιμο επίσημο αστρονομικό εργαστήριο όλων των σχο¬ 
λείων της χώρας και μετά το πέρας της εκπλήρωσης 
των συμβατικών υποχρεώσεων της Ν.Α. Κεφαλληνίας και 
Ιθάκης όπως αυτές συμφωνήθηκαν σε προγραμματική 
σύμβαση με το Παιδαγωγικό Ινστιτούτο του Υπουργείου 
Εθνικής Παιδείας, το Εθνικό Κέντρο Έρευνας Φυσικών 
Επιστημών «ΔΗΜΟΚΡΙΤΟΣ», την Ανώτατη Σχολή Ναυτι¬ 
κών Δοκίμων και το Πανεπιστήμιο Αθηνών (Πρόγραμμα 
ΣΕΠΠΕ «ΕΥΔΟΞΟΣ» ΠΙ/ΥΠΕΠΟ, 1999) 

Α.2 η δημιουργία ευνοϊκών συνθηκών για την συνεχή 
υποστήριξη της λειτουργίας του στην Κεφαλληνία ως 
χαρακτηριστική συνεισφορά του Νομού στην προαγωγή 
της Παιδείας Θετικών Επιστημών και της Διαστημικής 
Παιδείας στην Ελλάδα και Ευρώπη αλλά και ως εστία 
θεματικών εκπαιδευτικών επισκέψεων από όλο τον κό¬ 
σμο. 

Α.3 Η προβολή του Νομού Κεφαλληνίας και Ιθάκης σε 
διεθνές επίπεδο ως τόπου καλλιέργειας των Γραμμά¬ 
των και η διαμόρφωση ελκυστικού πόλου επιστημονικού 
τουρισμού. 

Β. Σκοποί του Εθνικού Κέντρου Αστρονομίας (ΕΚΑ- 
«Ε») είναι: 

Β.1 Η εδραίωση, ομαλή λειτουργία, διαχείριση και συ¬ 
νεχής εξέλιξη πρότυπου ερευνητικού κέντρου Αστροφυ¬ 
σικής και σχετικών τεχνολογιών, στις ειδικές προς τούτο 
εγκαταστάσεις έξωθεν του Εθνικού Δρυμού Αίνου που 
αποτελούσαν την προς τον σκοπό του Ιδρύματος παρα- 
χωρηθείσα πρώην βάση της Πολεμικής Αεροπορίας. 

Προς τούτο, το ΚΙΕ δρα ως ο φυσικός και μόνιμος 
φορέας διαχείρισης της κινητής και ακίνητης περιου¬ 
σίας που ήδη βρίσκεται (ή πρόκειται να εγκατασταθεί) 
εκεί, καθώς και εκείνης που είχε παραχωρηθεί για το 
σκοπό αυτό, δημιουργία Εθνικού Αστεροσκοπείου Εκ¬ 
παίδευσης «ΕΥΔΟΞΟΣ» από το Ελληνικό Δημόσιο (Κοινή 
Απόφαση των Υπουργών Εθνικής Οικονομίας και Οι¬ 
κονομικών αρ. 1088466/9292ΠΕ/Α0010 29-04-2002 και 
αποφάσεις ΓΕΑ/Γ4 φ.608. 1/ΑΔ 708299 σ. 617,21-9-1999 
ΚΑΙ φ550/693218/23-12-02/ΥΕΘΑ/ΓΕΑ/Γ5/4). 

Β.2 Η ανάληψη δράσεων προς εκπλήρωση ειδικοτέρων 
επιδιώξεων που είναι: 

ΕΡΕΥΝΗΤΙΚΕΣ 

Η συνεισφορά στην προαγωγή αφ’ ενός μεν της Βασι- 
κήςΈρευνας στην Αστρονομία/Αστροφυσική καί τις Δι¬ 
αστημικές Επιστήμες αφ’ ετέρου δε, της ανάπτυξης των 
υποστηριζουσών αυτές τεχνολογιών, μέσα από κλίμα 
διεθνών συνεργασιών και διεθνούς άμιλλας, αξιοποιώ- 
ντας στο έπακρο τα πλεονεκτήματα του υψομέτρου, της 
πρόσφορης γεωγραφικής θέσης της Κεφαλληνίας, τις 
ευνοϊκές για αστρονομικές παρατηρήσεις κλιματολογι- 
κές συνθήκες και τον εγκατεστημένο η προοριζόμενο 
να εγκατασταθεί εκεί ή αλλού εξοπλισμό. 

Η στενή παρακολούθηση, αξιολόγηση και διάχυση 
προς εν δυνάμει ενδιαφερομένους στην Ελλάδα, πρω¬ 
τογενών επιστημονικών και τεχνολογικών πορισμάτων 
των παγκοσμίων ερευνών στις επιστημονικές αυτές πε¬ 
ριοχές τα οποία δύνανται να έχουν πιθανές εφαρμογές 
ή αμυντική αξία στο εγγύς ή απώτερο μέλλον. 

Η αξιοποίηση του επιστημονικού του δυναμικού για να 
προτείνει εφαρμογές των παλαιοτέρων τρεχόντων και 
μελλοντικών πορισμάτων της επιστήμης της Φυσικής 
κάθε άλλης θετικής επιστήμης (ήδη γνωστής ή αποδει- 
κνυομένης ως ενδιαφέρουσας), και η κατά το δυνατόν 
παροχή παντός είδους υποστήριξης δραστηριοτήτων 
στους παραπάνω τομείς. 

Η δράση επ’ ωφελεία της ελληνικής κοινωνίας με την 
παροχή δυνατοτήτων για οργάνωση υψηλού επιπέδου 
σχολείων σε εξειδικευμένους θεωρητικούς/πρακτικούς 
τομείς του γνωστικού του αντικειμένου με άμεση ή δι- 
αφαινόμενη χρησιμότητα. 

ΠΟΛΙΤΙΣΜΙΚΕΣ 

Η αρμονική συμβίωση με τον παρακείμενο Εθνικό Δρυ¬ 
μό δια της στεγάσεως εστίας Αστρονομικής Εκλάίκευ- 
σης και Εκπαίδευσης και η δια του τρόπου αυτού συ¬ 
ντέλεση στην περαιτέρω ανάδειξη του ιστορικού όρους 
Αίνου. Η παράλληλη ενασχόληση με την προστασία και 
διατήρηση της τοπικής ορεινής φύσης όπως επίσης με 
την οργάνωση της προστασίας του ουρανού της Κεφαλ¬ 
ληνίας από την φωτορύπανση και ραδιορύπανση. 

Το άνοιγμα των εγκαταστάσεων για το ελληνικό και 
ευρωπαϊκό κοινό ως Αστρονομικού Πάρκου, η επιδίωξη 
έντονης προβολής της Νήσου Κεφαλληνίας, η προσφο¬ 
ρά εναλλακτικών θετικών προτύπων στην κεφαλληνιακή 
νεολαία, η εμπέδωση αγάπης προς τις επιστήμες και η 
θέση των νέων σε επαφή με την τεχνολογία. 

Η διατήρηση σύγχρονης βιβλιοθήκης, πλανηταρίου, 
αιθουσών προβολών, επιστημονικού μουσείου, η διορ¬ 
γάνωση επιστημονικών ομιλιών, ενημερωτικών διαλέ¬ 
ξεων για επιτεύγματα της επιστήμης, σεμιναρίων, η 
πραγματοποίηση εκδόσεων πολυμέσων, η προσφορά 
εκλαϊκευτικών υπηρεσιών στην πρωτοβάθμια/δευτερο- 
βάθμια εκπαίδευση της Κεφαλληνίας, η προσέλκυση 
και αξιοποίηση επισκεπτών, παραγόντων της διεθνούς 
επιστημονικής ζωής, και η τόνωση εκπαιδευτικού/συνε- 
δριακού τουρισμού. 

ΤΕΧΝΟΛΟΓΙΚΕΣ 

Η ανάπτυξη, διεύρυνση και καλλιέργεια τεχνολογικής 
έρευνας με σχεδιάσεις και κατασκευές οργάνων υψηλής 
τεχνολογίας (ίηείΓυπηθηΙεΙίοη) στους τομείς της Εφαρμο¬ 
σμένης Οπτικής, Φωτονικής, Μηχανολογίας Ακρίβειας. 

Η απόδοση ιδιαίτερης έμφασης σε υπάρχουσες ή 
επερχόμενες σχετικές τεχνολογίες που παρουσιάζουν 
κοινωνικό και αναπτυξιακό ενδιαφέρον. 

Η συντήρηση ενεργοποίηση και εξέλιξη υπαρχόντων 
οργανολογικών εξοπλισμών στους τομείς αυτούς, με 
την ανάπτυξη ή με τη μεταφορά τεχνολογίας και τε¬ 
χνογνωσίας από ομόλογα μεγάλα επιστημονικά κέντρα 
του εξωτερικού. 

Β.3. Ειδικότερα κατά την επιδίωξη προς επίτευξη των 
σκοπών του το ΕΚΑ: 

α) Υποστηρίζει τη Βασική Έρευνα, την ανάπτυξη επι¬ 
κουρικής τεχνολογίας και κατά τρόπο συμβουλευτικό 
τη Βιομηχανική Δραστηριότητα στους τομείς της Οπτι¬ 
κής, Φωτονικής, Μηχανολογίας Ακρίβειας, με γνώμονα 
την ανάπτυξη της αστροφυσικής και των διαστημικών 
επιστημών στην Ελλάδα 


β) Συμμετέχει και παρακολουθεί στενά τις διεθνείς 
εξελίξεις στα θέματα αυτά 
γ) Προμηθεύεται, εγκαθιστά και εν συνεχεία λειτουρ¬ 
γεί και αναβαθμίζει υπερσύγχρονα τηλεσκόπια και πα¬ 
ντός τύπου πειραματικές επινοήσεις ενώ παράλληλα 
καλλιεργεί την Αστρονομική Οπτική και γενικότερα την 
Εφαρμοσμένη Οπτική, την Ηλεκτροοπτική και την Φω- 
τονική, προς επικουρία συναφών ερευνών από την Γη 
και το Διάστημα. 

δ) Μελετά σχεδιάζει και κατασκευάζει αστρονομικά 
όργανα, ηλεκτροοπτικές διατάξεις και λοιπό εξοπλισμό 
υψηλής τεχνολογίας 

ε) Αναπτύσσει και διαχέει επωφελώς τεχνογνωσία 
στους ανωτέρω τομείς. 

στ) Δύναται να προβαίνει στην εκτέλεση προγραμ¬ 
μάτων βασικής έρευνας και στην εκπόνηση εξειδικευ- 
μένων μελετών (επιστημονικών, τεχνολογικών, οικονο¬ 
μικών, σκοπιμότητας, μεταφοράς τεχνολογίας κ.λ.π.) 
για λογαριασμό του και ει δυνατόν για λογαριασμό 
των εποπτευόντων αυτό φορέων στα πλαίσια κοινών 
προσπαθειών, ή σε συνεργασία με διεθνείς οργανισμούς 
και ιδιαίτερα με την Ευρωπαϊκή Ένωση ή τρίτες ενδια- 
φερόμενες χώρες. 

ζ) Δύναται να αναθέτει τη μερική ή ολική εκτέλεση 
των παραπάνω προγραμμάτων ή μελετών σε τρίτους 
κάτω από την επιστημονική του εποπτεία και καθο¬ 
δήγηση σύμφωνα με την ισχύουσα για τα Ιδρύματα 
νομοθεσία. 

η) Δύναται να παρέχει σε τρίτους επιστημοτεχνικές 
υπηρεσίες (συμβουλές, δοκιμές, μετρήσεις, αξιολογή¬ 
σεις, πιστοποιήσεις κ.λ.π.) τεχνολογικές πληροφορίες 
(τεχνικές προδιαγραφές, λογισμικό Η/Υ, εγχειρίδια, σχε¬ 
διάσεις συστημάτων και συσκευών υψηλής τεχνολογίας 
κ.λ.π.) και κάθε είδους συμβουλές ή ενημέρωση. 

θ) Οργανώνει ή συμμετέχει σε επιστημονικά σχολεία, 
φροντιστήρια, σεμινάρια, εκπαιδευτικά προγράμματα, 
συνέδρια, συναντήσεις κ.λ.π. με σκοπό την καλλιέρ¬ 
γεια και διάδοση της αστρονομίας -διαστημικής και 
των επικουρούντων αυτήν επιστημών. Το ΚΙΕ μπορεί 
να αναλαμβάνει επίσης την μέριμνα για επιστημονική 
και τεχνολογική κατάρτιση Ελλήνων και ξένων τόσο 
στην Ελλάδα όσο και στο εξωτερικό κατόπιν σχετικής 
αναθέσεως. 

ι) Επιδιώκει τη συνεργασία με άλλους φορείς (Ερευνη¬ 
τικά Κέντρα, Πανεπιστήμια Οργανισμούς, Επιχειρήσεις, 
Βιομηχανίες κ.λ.π.) ή φυσικά πρόσωπα και αναλαμβάνει 
το συντονισμό κοινών δραστηριοτήτων. 

κ) Δύναται να συμβουλεύει εταιρείες ή επιχειρήσεις 
του δημοσίου ή ιδιωτικού τομέα τηρώντας τις διατάξεις 
της σχετικής νομοθεσίας 

λ) Δύναται να συμμετέχει κατόπιν προσκλήσεως στο 
γενικότερο Επιστημονικό Προγραμματισμό της χώρας 
στους τομείς της ειδικότητάς του και δύναται όταν και 
όπου του ζητηθεί, να εκπροσωπεί τη ΝΑ και τη χώρα 
γενικότερα σε διεθνή ή ημεδαπά συμβούλια, επιτροπές, 
διασκέψεις, συναντήσεις ή ομάδες εργασίας διεθνών 
οργανισμών κ.λ.π. κατόπιν σχετικής ενημερώσεως του 
Νομαρχιακού Συμβουλίου. 

μ) Οργανώνει διεθνείς, πανελλήνιους ή τοπικούς δια¬ 
γωνισμούς και χορηγεί υποτροφίες 
ν) Δύναται να εντοπίζει, παραλαμβάνει, τροποποιεί και 
εν γένει να αξιοποιεί επιστημονικά πεπαλαιωμένο ή μη 
στρατιωτικό υλικό ή μέρη αυτού που ευρίσκεται εκτός 
διαθεσιμότητος, αφού παρασχεθεί σχετική έγκριση του 
ΥΕΘΑ 

ξ) Δύναται να ιδρύει Γραφεία/Παραρτήματα πλην της 
νήσου Κεφαλληνίας και Ιθάκης και αλλού εφ’ όσον τούτο 
ζητηθεί και από άλλους ενδιαφερομένους και συμφω- 
νηθεί με τοΙδρυμα 

ο) Προβαίνει σε κάθε άλλη ενέργεια αναγκαία ή υπο¬ 
βοηθητική της επιτεύξεως των σκοπών του. 

Άρθρο 3 

Περιουσία - Πόροι 

Α. Την περιουσία του ΚΙΕ αποτελούν ορεινή έκταση 
28.330 τμ μετά πάσης εντός αυτής εγκαταστάσεως και 
εξοπλισμού που συναποτελεί την προς τους σκοπούς 
των τμημάτων του παρόντος Ιδρύματος παραχωρηθεί- 
σα πρώην στρατιωτική βάση του όρους Αίνου, όπως 
αυτές αναφέρονται στις αντίστοιχες αποφάσεις παρα¬ 
χώρησης (ΚΥΑ Εθνικής Οικονομίας και Οικονομικών αρ. 
1088466/9292ΠΕ/Α0010 29-04-2002 και ΓΕΑ/Γ4Φ.608.1/ΑΔ 
708299 σ.617,21-09-1999). 

Β. Στο ΚΙΕ περιέρχεται επίσης όποιο περιουσιακό 
στοιχείο της ΝΑ ή οιουδήποτε άλλου φορέα βρίσκεται 
εντός των εγκαταστάσεων προς επιστημονική χρήση 
και δεν απομακρυνθεί εντός έτους από της λήξεως του 
ερευνητικού ή αναπτυξιακού προγράμματος δια του 
οποίου εγκαταστάθηκε στη βάση του ΚΙΕ. 

Γ. Το ΚΙΕ δεν δύναται να πωλήσει σε τρίτους την 
έκταση ή τις εγκαταστάσεις του. 

Οι πόροι του ΚΙΕ προέρχονται από: 
α) Ετήσια επιχορήγηση από τον τακτικό προϋπολογι¬ 
σμό της Νομαρχιακής Αυτοδιοίκησης Κεφαλληνίας και 
Ιθάκης ύψους 4.000 Ευρώ. 

β) Τυχόν επιχορηγήσεις από διαρθρωτικά προγράμ¬ 
ματα του Υπουργείου Παιδείας 
γ) Τυχόν επιχορηγήσεις από την Ευρωπαϊκή Ένωση 
δ) Έσοδα από εκτέλεση ερευνητικών έργων για λο¬ 
γαριασμό τρίτων (δημοσίων υπηρεσιών ή οργανισμών, 
Ν.Π.Ι.Δ., ιδιωτών, κ.λ.π.), τη διάθεση τεχνολογικών προϊ¬ 
όντων, την παροχή εξειδικευμένων υπηρεσιών. 

ε) Ειδικές εισφορές και χρηματοδοτήσεις από δημό¬ 
σιες επιχειρήσεις, άλλους δημόσιους φορείς, ιδιωτικές 
επιχειρήσεις ή ιδιώτες, διεθνείς οργανισμούς, κ,λ.π. 

στ) Έσοδα από την εκμετάλλευση διπλωμάτων ευ¬ 
ρεσιτεχνίας και γενικά αμοιβές από την εκμετάλλευση 
πνευματικής ιδιοκτησίας, τεχνογνωσίας, σημάτων, συμ¬ 
βουλών, κ.λ.π.. 

ζ) Έσοδα από την εκμετάλλευση της περιουσίας του 
στις οποίες περιλαμβάνονται και οι εισπράξεις από εκ¬ 
δόσεις, ξεναγήσεις, εκλαϊκευτικές παραστάσεις, εκπαι¬ 
δευτικό τουρισμό, καθώς και από την παραχώρηση της 
χρήσης εξοπλισμού και αιθουσών συνεδρίων. 

η) Δωρεές από ευαγή ιδρύματα και άλλες παροχές 
τρίτων επιθυμούντων να συμβάλλουν στην ευόδωση 
των σκοπών του. 

θ) Επιχορηγήσεις από άλλες πηγές. 

Αρθρο 4 

Όργανα Διοίκησης 

1. Το ΚΙΕ έχει τα εξής όργανα Διοίκησης: 
α) Το Διοικητικό Συμβούλιο (Δ.Σ.) 

β) Την Εκτελεστική Επιτροπή 
γ) Τον Πρόεδρο 

2. Το Διοικητικό Συμβούλιο του ΚΙΕ είναι πενταμελές 
και αποτελείται από: 


α) Τον Νομάρχη Κεφαλληνίας και Ιθάκης ή τον νόμιμο 
αναπληρωτή αυτού. 

β) Τέσσερα μέλη που εκλέγει το Νομαρχιακό Συμβού¬ 
λιο εκ των οποίων είναι δυνατό το ένα να προέρχεται 
από πρόταση της αντιπολιτεύσεως. 

Τα μέλη του Δ.Σ. αποτελούν πρόσωπα τα οποία έχουν 
σχέση με τα ευρύτερα γνωστικά αντικείμενα του Κέ¬ 
ντρου όπως μέλη ΔΕΠ των Ανωτάτων Εκπαιδευτικών 
Ιδρυμάτων με αποδεδειγμένη συμβολή στην προαγωγή 
της επιστημονικής έρευνας στην Κεφαλληνία με την 
επιστημονική τους ιδιότητα. 

Η Εκτελεστική Επιτροπή είναι τριμελής και δέον να 
αποτελείται από επιστήμονες με διεθνώς αναγνωρισμέ¬ 
νο ερευνητικό έργο στο αντικείμενο του ΚΙΕ και ουσια¬ 
στική οργανωτική συμβολή στην δημιουργία του. 

Στην περίπτωση που το Ίδρυμα απασχολεί περισσο¬ 
τέρους των είκοσι (20) εργαζομένων, στο Δ.Σ μετέχει 
και ένας εκπρόσωπος αυτών. 

Αρθρο 5 

Διάλυση 

Σε περίπτωση διάλυσης του ΚΙΕ, η εκκαθάριση εκτε- 
λείται από τη Νομαρχιακή Αυτοδιοίκηση Κεφαλληνίας 
και Ιθάκης σύμφωνα με τις ισχύουσες διατάξεις του 
π.δ. 198/1996, ύστερα από απόφαση του Νομαρχιακού 
Συμβουλίου, λαμβανομένων υπ’ όψη όλων των προγενε¬ 
στέρων συμφωνιών που διέπουν την κυριότητα ή εγκα¬ 
τάσταση εντός αυτού του επιστημονικού εξοπλισμού. 

Η λοιπή περιουσία του νομικού προσώπου που δεν 
διέπεται από άλλο καθεστώς περιέρχεται στη Νομαρχι¬ 
ακή Αυτοδιοίκηση Κεφαλληνίας & Ιθάκης και διατίθεται 
αποκλειστικά για τον σκοπό για τον οποίο παραχωρή- 
θηκε σύμφωνα με το περιεχόμενο του άρθρου 15 εδάφ. 
2 του Π.Δ 198/1996 (Α' 159) 

Αρθρο 6 

Οποιοδήποτε ζήτημα που αφορά την λειτουργία του 
παρόντος Ιδρύματος ως Επιστημονικού Κέντρου και δεν 
ρυθμίζεται ρητά στο παρόν καταστατικό, διέπεται από 
τις σχετικές διατάξεις του ΠΔ. 198 /1996 και καθορίζεται 
στον Οργανισμό του ΚΙΕ και στον Κανονισμό Εσωτερι¬ 
κής Λειτουργίας αυτού. 

Αρθρο 7 
Έναρξη ισχύος 

Το παρόν ισχύει από τη δημοσίευσή του στην Εφημε¬ 
ρίδα της Κυβερνήσεως. 

Στους Υφυπουργούς Εσωτερικών Δημόσιας Διοίκη¬ 
σης και Αποκέντρωσης, Οικονομίας και Οικονομικών και 
Εθνικής Παιδείας και Θρησκευμάτων, αναθέτουμε την 
δημοσίευση και εκτέλεση του παρόντος διατάγματος. 

Αθήνα, 2 Δεκεμβρίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΘΑΝΑΣΙΟΣ ΝΑΚΟΣ ΠΕΤΡΟΣ ΔΟΥΚΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΣΠΥΡΙΔΩΝ ΤΑΛΙΑΔΟΥΡΟΣ 

Α ΠΟΦΑΣΕΙ Σ 

Αριθ. Φ.0544/ΑΣ 510/Μ.5719 (2) 

Έγκριση του Μνημονίου Συνεργασίας στον τομέα της 
Παιδείας μεταξύ της Κυπριακής Δημοκρατίας για τα 
έτη 2005-2010 (Λευκωσία, 7 Μαρτίου 2005). 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ - ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ - ΕΠΙΚΡΑΤΕΙΑΣ 

Έχοντας υπόψη: 

1. Τις διατάξεις του Μνημονίου Συνεργασίας στον το¬ 
μέα της Παιδείας μεταξύ της Ελλάδας και της Κύπρου 
και του συνημμένου Προγράμματος εκπαιδευτικής συ¬ 
νεργασίας για την περίοδο 1993-1996, ως και του Συ¬ 
μπληρωματικού Προγράμματος Εκπαιδευτικής Συνεργα¬ 
σίας για την περίοδο 1993-1996 που υπεγράφησαν στη 
Λευκωσία στις 28 Απριλίου 1993 και στις 9 Νοεμβρίου 
1994 αντίστοιχα και κυρώθηκαν με το ν. 2360/1995 που 
δημοσιεύθηκε στο Φύλλο της Κυβερνήσεως υπ’ αριθμ. 
244, τεύχος Α', της 23ης Νοεμβρίου 1995. 

2. Το άρθρο δεύτερο του ως άνω κυρωτικού νόμου 
σύμψωνα με το οποίο τα Πρωτόκολλα - Πρακτικά - 
Προγράμματα που καταρτίζονται από το μόνιμο κοινό 
συντονιστικό όργανο του άρθρου 3.1 του Μνημονίου 
καθώς και από τη Μεικτή Επιτροπή του τρίτου σημείου 
παρ. (α) του Συμπληρωματικού Προγράμματος εγκρί- 
νονται με κοινή Πράξη των αρμοδίων κατά περίπτωση 
Υπουργών. 

3. Τις διατάξεις του άρθρου 90 της Κωδικοποίησης 
της νομοθεσίας για την Κυβέρνηση και τα κυβερνητικά 
όργανα (π.δ. 63, ΦΕΚ 98/Α/22.4.2005). 

4. Το γεγονός ότι εκ του περιεχομένου του υπό έγκρι¬ 
ση Μνημονίου δεν προκαλείται πρόσθετη δαπάνη πλέον 
αυτής που προκύπτει από τις βασικές διατάξεις της 
Συμφωνίας και , που είχε εκτιμηθεί στην Έκθεση του 
Γενικού Λογιστηρίου του Κράτους. 

5. Το περιεχόμενο του υπό έγκριση Μνημονίου, απο¬ 
φασίζουμε: 

Εγκρίνουμε ως έχει και στο σύνολό του το Μνημόνιο 
Συνεργασίας στον τομέα της Παιδείας μεταξύ της Κυ¬ 
πριακής Δημοκρατίας και της Ελληνικής Δημοκρατίας 
για τα έτη 2005-2010 που υπεγράφη στη Λευκωσία στις 
7 Μαρτίου 2005, το κείμενο του οποίου σε πρωτότυπο 
στην ελληνική γλώσσα έχει ως εξής: 

ΜΝΗΜΟΝΙΟ ΣΥΝΕΡΓΑΣΙΑΣ 
ΣΤΟΝ ΤΟΜΕΑ ΤΗΣ ΠΑΙΔΕΙΑΣ ΜΕΤΑΞΥ 
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 
ΚΑΙ ΤΗΣ ΔΗΜΟΚΡΑΤΙΑΣ ΤΗΣ ΚΥΠΡΟΥ 
ΓΙΑ ΤΑ ΕΤΗ 2005-2010 

Το Υπουργείο Εθνικής Παιδείας και Θρησκευμάτων 
της Ελλάδας και το Υπουργείο Παιδείας και Πολιτισμού 
της Κυπριακής Δημοκρατίας (που θα αναφέρονται στο 
εξής ως τα «Συμβαλλόμενα Μέρη»), με βάση τις αξίες 
της Ελευθερίας, της Δημοκρατίας και του Ανθρωπισμού 
και με σκοπό την αναβάθμιση της ποιότητας της εκπαί¬ 
δευσης, τη διατήρηση της πολιτιστικής ταυτότητας και 
της πολιτιστικής κληρονομιάς και την επίτευξη ηθικών, 
κοινωνικών και αναπτυξιακών στόχων, θα συνεργαστούν 
στον τομέα της Παιδείας και της Επιστήμης. Ιδιαίτερα, 
όσον αφορά στην αναβάθμιση της ποιότητας της εκ¬ 
παίδευσης, θα επιδιώξουν την προσαρμογή της στις 


σύγχρονες ανάγκες και απαιτήσεις, μέσω των εφαρ¬ 
μογών της τεχνολογίας αλλά και την αναβίωση των 
κλασσικών αξιών και ιδεωδών. 

Για την επίτευξη των ανωτέρω στόχων, τα Συμβαλ¬ 
λόμενα Μέρη θα ενθαρρύνουν τις αρμόδιες υπηρεσίες 
και φορείς των χωρών τους να πραγματοποιούν, στη 
βάση της αμοιβαιότητας, δραστηριότητες όπως οι πα¬ 
ρακάτω: 

Άρθρο 1 

Τα Συμβαλλόμενα Μέρη θα συνεργαστούν για τη διά¬ 
δοση και τη και διδασκαλία της γλώσσας, της Ιστορίας, 
της λογοτεχνίας, του πολιτισμού και της τέχνης τους. 
Τα Μέρη θα συντονίσουν τις προσπάθειές τους για την 
ίδρυση εδρών ελληνικής γλώσσας και λογοτεχνίας σε 
ξένα Πανεπιστήμια. Για το σκοπό αυτό θα συσταθεί 
μεικτή επιτροπή από εκπροσώπους των δύο χωρών. 

Άρθρο 2 

Τα Συμβαλλόμενα Μέρη θα ενθαρρύνουν τη συνεργα¬ 
σία μεταξύ των Πανεπιστημίων τους, μέσω της πραγ¬ 
ματοποίησης κοινών ερευνητικών προγραμμάτων, της 
συμμετοχής επιστημόνων σε διεθνή συνέδρια, συμπόσια 
και συναντήσεις, της ανταλλαγής καθηγητών, επιστη¬ 
μόνων ερευνητών και φοιτητών και της ανταλλαγής 
πληροφοριών, επιστημονικών συγγραμμάτων, καθώς 
και εκπαιδευτικού και διδακτικού υλικού. 

Κατά τη διάρκεια της ισχύος του παρόντος Μνημονίου, 
τα Μέρη θ’ ανταλλάξουν δύο (2) μέλη του ακαδημαϊκού 
προσωπικού των Πανεπιστημίων τους και δύο (2) διοικη¬ 
τικά στελέχη των Πανεπιστημίων τους, προκειμένου να 
συνεργαστούν σε θέματα της αρμοδιότητάς τους. 

Άρθρο 3 

Τα Συμβαλλόμενα Μέρη θα χορηγούν αμοιβαία: 

Α. Δύο (2) υποτροφίες ανά ακαδημαϊκό έτος για μετα¬ 
πτυχιακές σπουδές ή έρευνα διάρκειας δέκα (10) μηνών 
η κάθε μία. 

Η Ελλαδική πλευρά θα χορηγεί σε κάθε υπότροφο: 

-μηνιαίο χορήγημα 550 Ε 

-έξοδα πρώτης εγκατάστασης 550 Ε 

-έξοδα μετακίνησης στο εσωτερικό 150 Ε 

Η Κυπριακή πλευρά θ’ ανακοινώνει έγκαιρα κάθε φορά 
το ύψος των σχετικών χορηγιών σε κάθε υπότροφο. 

Άρθρο 4 

Η Ελλαδική πλευρά θα δέχεται ετησίως πέντε (5) Κύ¬ 
πριους εκπαιδευτικούς της πρωτοβάθμιας εκπαίδευσης 
για διετείς μεταπτυχιακές σπουδές στο Μαράσλειο Δι¬ 
δασκαλείο και η Κυπριακή πλευρά θα δέχεται ετησίως 
πέντε (5) Ελλαδίτες εκπαιδευτικούς της πρωτοβάθμιας 
εκπαίδευσης για διετείς μεταπτυχιακές σπουδές στο 
Πανεπιστήμιο Κύπρου. 

Άρθρο 5 

Τα Συμβαλλόμενα Μέρη θα επεκτείνουν τη συνεργα¬ 
σία τους για την αναβάθμιση της ποιότητας και την ενί¬ 
σχυση της εκπαίδευσης των μαθητών και της νεολαίας. 
Για το σκοπό αυτό τα Μέρη θ’ ανταλλάξουν τρεις (3) 
ειδικούς από την Πρωτοβάθμια Εκπαίδευση και τρεις (3) 
ειδικούς από τη Δευτεροβάθμια Εκπαίδευση για χρονικό 
διάστημα μέχρι οκτώ (8) ημέρες, προκειμένου να ενημε¬ 
ρωθούν για θέματα της αρμοδιότητάς τους. 

Άρθρο 6 

Τα Συμβαλλόμενα Μέρη θα ενθαρρύνουν τις αδελφο¬ 
ποιήσεις σχολείων, τις ανταλλαγές και τις εκπαιδευτικές 
επισκέψεις μαθητών και εκπαιδευτικών και γενικότερα 
τη μαθητική συνεργασία σε θέματα και εκδηλώσεις κοι¬ 
νού ενδιαφέροντος. 

Το πρόγραμμα φιλοξενίας Κυπρίων μαθητών στην 
Ελλάδα και Ελλαδιτών μαθητών στην Κύπρο θα συνε¬ 
χιστεί. Ειδικότερα: 

100 Ελλαδίτες μαθητές γυμνασίου και 100 Κύπριοι 
μαθητές γυμνασίου θα φιλοξενούνται αντίστοιχα στην 
Ελλάδα και στην Κύπρο, σε ξενοδοχείο μέχρι δεκαπέντε 
(15) ημέρες. 

30 Ελλαδίτες μαθητές Δημοτικού θα φιλοξενούνται 
στην Κύπρο σε ξενοδοχείο, μέχρι δεκαπέντε (15) ημέ¬ 
ρες. 

200 Κύπριοι μαθητές Δημοτικού θα φιλοξενούνται σε 
κατασκηνώσεις στην Ελλάδα. 

Όλοι οι ανωτέρω μαθητές θα συνοδεύονται από τον 
προβλεπόμενο αριθμό συνοδών. 

Άρθρο 7 

Τα Συμβαλλόμενα Μέρη θα ενθαρρύνουν τη συνερ¬ 
γασία των σχολείων τους στο σχολικό αθλητισμό, και 
τη συμμετοχή τους σε κοινές αθλητικές διοργανώσεις, 
συναντήσεις κλπ. 

Άρθρο 8 

Τα Συμβαλλόμενα Μέρη θα συνεργαστούν σε τομείς 
όπως η διαπολιτισμική αγωγή, η διδασκαλία της ελλη¬ 
νικής γλώσσας, η αγωγή υγείας, η πολιτική αγωγή, η 
περιβαλλοντική αγωγή, η κυκλοφοριακή αγωγή, η κα¬ 
ταπολέμηση του προβλήματος των ναρκωτικών στα 
σχολεία, τα σχολικά κτίρια και η ασφάλεια των μαθητών, 
η ειδική αγωγή, η προσχολική εκπαίδευση και η ιδιωτική 
εκπαίδευση. Για το σκοπό αυτό, τα Μέρη θ’ ανταλλάξουν 
τουλάχιστον τέσσερις (4) ειδικούς από τους παραπάνω 
τομείς για χρονικό διάστημα μέχρι οκτώ (8) ημέρες. 

Άρθρο 9 

Τα Συμβαλλόμενα Μέρη θα συνεργαστούν σε προ¬ 
γράμματα εφαρμογών της τεχνολογίας των ηλεκτρονι¬ 
κών υπολογιστών στην εκπαίδευση. Τα Μέρη θ’ ανταλλά¬ 
ξουν εμπειρίες και υλικά υποστήριξης και θ’ αναπτύξουν 
κοινά προγράμματα προώθησης των τεχνολογιών των 
ηλεκτρονικών υπολογιστών και της επικοινωνίας τόσο 
ως αντικειμένων μάθησης όσο και ως μέσων στην εκ¬ 
παιδευτική διαδικασία. 

Για το σκοπό αυτό τα Μέρη θ’ ανταλλάξουν τρεις (3) 
ειδικούς για χρονικό διάστημα μέχρι οκτώ (8) ημέρες. 

Όλες οι μελέτες που εκπονούνται από το Παιδαγωγικό 
Ινστιτούτο της Ελλάδας, για τον τρόπο εισαγωγής της 
πληροφορικής στα σχολεία καθώς και τις προδιαγρα¬ 
φές διδακτικού υλικού και σχολικών εργαστηρίων πλη¬ 
ροφορικής θα αποστέλλονται στο Υπουργείο Παιδείας 
και Πολιτισμού της Κύπρου. 

Το Γραφείο για την Κοινωνία της Πληροφορίας του 
Υπουργείου Εθνικής Παιδείας και Θρησκευμάτων και 
η αντίστοιχη υπηρεσία του Υπουργείου Παιδείας και 
Πολιτισμού της Κύπρου θα συνεργαστούν σε θέματα 
ελληνικού και εξελληνισμένου εκπαιδευτικού λογισμι¬ 
κού και άλλου υλικού, ανταλλαγής εμπειριών σε θέματα 


επιμόρφωσης επιμορφωτών πληροφορικής και για την 
εκπαιδευτική διαδικτυακή πύλη. 

Άρθρο 10 

Τα Συμβαλλόμενα Μέρη θ’ ανταλλάξουν εκπαιδευτικό 
και διδακτικό υλικό (αναλυτικά προγράμματα, βιβλία, 
εποπτικά μέσα) απ’ όλα τα επίπεδα της εκπαίδευσης, 
ύστερα από αίτηση του άλλου Μέρους. 

Άρθρο 11 

Τα Συμβαλλόμενα Μέρη, μέσω των Παιδαγωγικών Ιν¬ 
στιτούτων τους, θα συνεργαστούν για τη συμπαραγωγή 
διδακτικού υλικού, περιλαμβανομένου του υλικού νέων 
τεχνολογιών, και για την επανεξέταση των προγραμ¬ 
μάτων σπουδών στην πρωτοβάθμια και στη δευτερο¬ 
βάθμια εκπαίδευση. Σε περίπτωση αναθεώρησης των 
προγραμμάτων σπουδών οι δύο πλευρές θα αλληλοε- 
νημερώνονται για τις καινοτομίες και θα ανταλλάσσουν 
απόψεις. 

Για το σκοπό αυτό τα Μέρη θα ανταλλάξουν τρεις 
(3) εμπειρογνώμονες του Παιδαγωγικού Ινστιτούτου για 
χρονικό διάστημα μέχρι οκτώ (8) ημέρες. 

Η Ελλαδική πλευρά θα συνεχίσει την αποστολή βιβλί¬ 
ων του Οργανισμού Εκδόσεως Διδακτικών Βιβλίων στην 
Κύπρο, στο πλαίσιο των ισχυουσών διαδικασιών. 

Στα ελλαδικά διδακτικά βιβλία του ΟΕΔΒ θα καταβλη¬ 
θεί προσπάθεια συμπερίληψης περισσότερων στοιχείων 
για την ιστορία, τη λογοτεχνία και τον πολιτισμό της 
Κύπρου. 

Άρθρο 12 

Τα Συμβαλλόμενα Μέρη θα συνεργαστούν σε θέματα 
εκπαίδευσης ελληνοπαίδων εξωτερικού καθώς επίσης 
και παλιννοστούντων και αλλοδαπών μαθητών για την 
ομαλή προσαρμογή και ένταξή τους στο εκπαιδευτικό 
σύστημα της κάθε χώρας 

Γ ια το σκοπό αυτό τα συμβαλλόμενα μέρη θ’ ανταλ¬ 
λάξουν δύο (2) εμπειρογνώμονες για χρονικό διάστημα 
μέχρι οκτώ (8) ημέρες. 

Άρθρο 13 

Τα Παιδαγωγικά Ινστιτούτα Ελλάδας και Κύπρου θα 
συνεργαστούν στον τομέα της επιμόρφωσης των εκ¬ 
παιδευτικών Πρωτοβάθμιας και Δευτεροβάθμιας Εκπαί¬ 
δευσης, σε ό,τι αφορά το περιεχόμενο και τις μορφές 
επιμόρφωσης, τους επιμορφωτές και τους τρόπους 
υλοποίησης επιμορφωτικών προγραμμάτων. 

Γ ια το σκοπό αυτό τα Μέρη θ’ ανταλλάξουν τρία (3) 
στελέχη του Παιδαγωγικού Ινστιτούτου, για χρονικό 
διάστημα μέχρι οκτώ (8) ημέρες. 

Για την επιμόρφωση και τη συνεχή ανάπτυξη των 
εκπαιδευτικών θα δημιουργηθούν από κοινού προγράμ¬ 
ματα εξ αποστάσεως μάθησης / εκπαίδευσης με τη 
χρήση προηγμένων υπηρεσιών τηλε-εκπαίδευσης και 
τηλεδιάσκεψης. 

Άρθρο 14 

Τα Συμβαλλόμενα Μέρη θα συνεργαστούν στο θέμα 
της διδασκαλίας ξένων γλωσσών στην πρωτοβάθμια 
και τη δευτεροβάθμια εκπαίδευση καθώς και στην πι¬ 
στοποίηση της γλωσσομάθειας. 

Τα δύο μέρη θα συνεργαστούν σε θέματα διδασκαλίας στο παρόν Μνημόνιο δραστηριοτήτων, αν αυτό κριθεί 
της ελληνικής ως δεύτερης/ξένης γλώσσας. σκόπιμο. 


Αρθρο 15 

Τα Συμβαλλόμενα Μέρη θα εξακολουθήσουν τη συνερ¬ 
γασία τους στα θέματα που αφορούν στις διαδικασίες 
εισαγωγής στα Πανεπιστήμια και ΤΕΙ της Ελλάδας και 
της Κύπρου καθώς επίσης και σε θέματα αναγνώρισης 
πτυχίων και τίτλων σπουδών, λαμβάνοντας υπόψη ότι οι 
δύο χώρες είναι κράτη Μέλη της Ευρωπαϊκής Ένωσης. 

Άρθρο 16 

Τα Συμβαλλόμενα Μέρη θα συνεργαστούν στο πλαί¬ 
σιο της Ευρωπαϊκής Ένωσης, της ΕΙΝΕ300 και άλλων 
διεθνών Οργανισμών. Τα Μέρη θα ανταλλάξουν από¬ 
ψεις και πρακτικές σχετικά με την αξιοποίηση των ευ¬ 
ρωπαϊκών προγραμμάτων και πόρων στον τομέα της 
εκπαίδευσης. 

Άρθρο 17 

Στο πλαίσιο της ΕυρωπάίκήςΈνωσης, τα Συμβαλλόμε¬ 
να μέρη θα αναπτύξουν κοινές δράσεις και προγράμμα¬ 
τα με στόχο την ενίσχυση της ελληνικής γλώσσας και 
των εθνικών παραδόσεων και ιδιαιτεροτήτων. 

Άρθρο 18 

Τα Συμβαλλόμενα Μέρη θα συνεργαστούν στον τομέα 
της Εκπαιδευτικής Τηλεόρασης. 

Άρθρο 19 

Τα Συμβαλλόμενα Μέρη θα συνεργαστούν στον τομέα 
της Εκπαίδευσης Ενηλίκων. 

Άρθρο 20 

Τα Συμβαλλόμενα Μέρη θα συνεργαστούν στον το¬ 
μέα των Βιβλιοθηκών και άλλων πηγών δεδομένων, οι 
οποίες εμπίπτουν στη δικαιοδοσία τους, σύμφωνα με 
τη νομοθεσία κάθε χώρας. 

Άρθρο 21 

Από ελλαδικής πλευράς η ευθύνη για την αποτελε¬ 
σματική υλοποίηση του Μνημονίου ανήκει στο Γενικό 
Γραμματέα του Υπουργείου Εθνικής Παιδείας και Θρη¬ 
σκευμάτων ή εκπρόσωπό του. 

Η Δ/νση Διεθνών Εκπαιδευτικών Σχέσεων του Υπουρ¬ 
γείου ορίζεται υπεύθυνη για το συντονισμό των δρα¬ 
στηριοτήτων που προβλέπονται στο Μνημόνιο. 

Από κυπριακής πλευράς, η ευθύνη ανήκει στο Γ ενικό 
Διευθυντή του Υπουργείου Παιδείας και Πολιτισμού ή 
εκπρόσωπό του. 

Άρθρο 22 

Τα Συμβαλλόμενα Μέρη είναι δυνατό να εισηγούνται 
την πραγματοποίηση και άλλων μη αναγραφομένων 


Άρθρο 23 

Οι ακόλουθες πρόνοιες διέπουν όλες τις ανταλλαγές 
προσώπων (εκπαιδευτικών, διοικητικών, ειδικών) του 
Προγράμματος Εκπαιδευτικής Συνεργασίας που ανα- 
φέρονται πιο πάνω καθώς και άλλες ανταλλαγές που 
πιθανόν να κριθούν αναγκαίες από τις δύο πλευρές: 

Η αποστέλλουσα πλευρά αναλαμβάνει τη δαπάνη της 
διακίνησης του προσωπικού. 

Η φιλοξενούσα πλευρά προσφέρει: 

- διαμονή και διατροφή 

- επίδομα οδοιπορικών στη χώρα, σε περίπτωση που 
προβλέπεται από το πρόγραμμα εργασίας 

-ιατροφαρμακευτική περίθαλψη, σύμφωνα με τις δια¬ 
τάξεις που ισχύουν για τις χώρες - μέλη της Ευρωπαϊκής 
Ένωσης. 

Το ύψος των επιδομάτων θα καθορίζεται ανάλογα με 
τα οικονομικά δεδομένα κάθε χώρας. 


Άρθρο 24 

Το παρόν Μνημόνιο θα τεθεί σε ισχύ από την ημερο¬ 
μηνία της υπογραφής του και θα παραμείνει σε ισχύ για 
χρονική περίοδο πέντε ετών. Στη συνέχεια θα ανανε¬ 
ώνεται σιωπηρά μέχρι την υπογραφή νέου Μνημονίου, 
εκτός αν καταγγελθεί από κάποιο από τα Συμβαλλόμενα 
Μέρη τουλάχιστον έξι (6) μήνες νωρίτερα από την επι¬ 
κείμενη υπογραφή. 

Ανεξαρτήτως περιπτώσεως λήξεως, τα κοινά συμφω- 
νηθέντα, με βάση το παρόν Μνημόνιο, προγράμματα που 
βρίσκονται σε εξέλιξη, θα παραμένουν σε ισχύ, ως τη 
συμφωνημένη περίοδο. 

Έγινε στη Αευκωσία, στις 7 Μαρτίου 2005 εις διπλούν 
στην ελληνική γλώσσα. 

Για την Για την 

Κυπριακή Δημοκρατία Ελληνική Δημοκρατία 


Ο ΥΠΟΥΡΓΟΣ ΠΑΙΔΕΙΑΣ 
ΚΑΙ ΠΟΛΙΤΙΣΜΟΥ 

ΠΕΥΚΙΟΣ ΓΕΩΡΓΙΑΔΗΣ 


Η ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

ΜΑΡΙΕΤΤΑ ΓΙΑΝΝΑΚΟΥ 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Νοεμβρίου 2005 

ΟΙ ΥΠΟΥΡΓΟΙ 


ΕΞΩΤΕΡΙΚΩΝ 

Π. ΜΟΛΥΒΙΑΤΗΣ 


ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Μ. ΓΙΑΝΝΑΚΟΥ 


ΕΠΙΚΡΑΤΕΙΑΣ 

Θ. ΡΟΥΣΟΠΟΥΛΟΣ 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


( 2410 ) 597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 


Σε μορφή ΟΟ: 

Τεύχος 

Περίοδος 

Ευπο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπτ και μέχρι 100 σελίδες σε 5 θυτο προσαυξανόμενη κατα 
1 θυΐΌ ανά 50 σελίδες. 

• Η τιμή πώλησης σε μορφή οά-τοτη δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θπγο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά : 210 - 4071010, ίαχ: 210 - 4071010 ϊπίβιτιβΐ: ΗΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθγπθΙ 


190 € 
225 € 
ΔΩΡΕΑΝ 
160 € 
95 € 
ΔΩΡΕΑΝ 
ΔΩΡΕΑΝ 
33 € 
ΔΩΡΕΑΝ 
645 € 
95 € 
450 € 


Α'(Νόμοι, Π.Δ., Συμβάσεις κτλ.) 225 € 190 € 

Β' (Υπουργικές αποφάσεις κτλ.) 320 € 225 € 

Γ (Διορισμοί, απολύσεις κτλ. Δημ. Υπαλλήλων) 65 € ΔΩΡΕΑΝ 

Δ' (Απαλλοτριώσεις, πολεοδομία κτλ.) 320 € 160 € 

Αναπτυξιακών Πράξεων και Συμβάσεων (Τ.Α.Π.Σ.) 160€ 95€ 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 65€ ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 33 € ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 65 € 33 € 

Ανωτάτου Ειδικού Δικαστηρίου (Α.Ε.Δ.) 10 € ΔΩΡΕΑΝ 

Ανωνύμων Εταιρειών & Ε.Π.Ε. 2.250 € 645 € 

Διακηρύξεων Δημοσίων Συμβάσεων (Δ.Δ.Σ.) 225 € 95 € 

Πρώτο (Α'), Δεύτερο (Β') και Τέταρτο (Δ') - 450 € 

• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά ταχυ¬ 
δρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή προ¬ 
σαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το τεύ¬ 
χος Α.Ε. & Ε.Π.Ε., κατά 30 Θυιτ>. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπρα¬ 
ξης (διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθίτίθί, με την καταβολή των αντίστοιχων πο¬ 
σών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της συνδρο¬ 
μής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















